钦定古今图书集成/明伦汇编/氏族典/第217卷 > 《廖用贤尚友录》 > 罗晏
## 钦定古今图书集成/明伦汇编/氏族典/第217卷 > 《廖用贤尚友录》 > 罗晏

按《尚友录》：晏，阆州人。儿时牧山下，见二道人奕，晏舍
牧观之，道人出囊中饼与之。晏食已归家，觉腹中如
燎，因发狂累日，自是惟饮水，数日不一食，稍稍预言
祸福，无不验。宣和中赐静应处士。张浚延致军中，晏
曰：“相公勿恐。”明日寇退，果然。加号太和冲夷先生。蜀
人相传寿至一百八十岁。